Chubut
Store norske leksikon,Geografi,Verdens geografi,Sør-Amerikas geografi,Argentinas geografi
Chubut er en provins sør i Argentina, i Patagonia. Chubut har et areal på 224 686 kvadratkilometer og har 618 994 innbyggere (2020). Hovedstaden er Rawson, men den største byen er Comodoro Rivadavia med 125 000 innbyggere. Andre store byer er Puerto Madryn og Trelew.
Den vestlige delen grenser opp mot Andesfjellene, mens den østlige består av isolerte fjellkjeder, platåer og store saltsletter. I nordøst ligger Valdéshalvøya, kjent for sitt rike marine dyreliv. De viktigste næringsveiene i provinsen er fangst og foredling av fisk, kjøttproduksjon, fruktdyrking og turisme.Chubut har et rikt dyreliv, og på Valdéshalvøya kan man oppleve blant annet hvaler, pingviner og sjøelefanter på nært hold. Historie Provinsen ble i hovedsak kolonisert av walisere, og ble organisert som territorium i 1884. Chubut ble egen provins i 1955. Les mer i Store norske leksikon Patagonia Argentina Argentinas geografi Argentinas historie